ডানহাতি ব্যাটসম্যান জ্যাক সিডল ১৯২২-২৩ মৌসুমেথেকেই ১৯৩৬-৩৭ মৌসুম পর্যন্ত একটানা ১৫ মৌসুম নাটালের পক্ষে খেলেছেন। মাঝে-মধ্যে বোলিংকর্মে অগ্রসর হতেন। এছাড়াও, অনিয়মিতভাবে উইকেট-রক্ষণে গ্লাভস হাতে নিতেন। দক্ষিণ আফ্রিকা দলে উদ্বোধনী ব্যাটসম্যানের ভূমিকায় অবতীর্ণ হতেন জ্যাক সিডল। তবে শুরুরদিকে তেমন সাড়া জাগাতে পারেননি। ১৯২৩-২৪ মৌসুমে প্রথমবারের মতো দক্ষিণ আফ্রিকার পক্ষে খেলার জন্যে আহুত হন ও ইংল্যান্ড গমনের উদ্দেশ্যে প্রস্তুতিমূলক খেলায় অংশ নেন। দ্বিতীয় ইনিংসে ৫৬ রান তুলেছিলেন। ঐ মুহূর্তে এটিই তার ব্যক্তিগত সেরা ইনিংস ছিল। এছাড়াও দলের পক্ষে সর্বোচ্চ ছিল। তাসত্ত্বেও, ঐ সফরের জন্যে তাকে মনোনীত করা হয়নি। পরের কয়েক মৌসুমে তাকে দলে না নেয়ার স্বার্থকতা ফুঁটে উঠে। নাটাল দলের পক্ষে তেমন রান করতে পারছিলেন না। ইনিংস প্রতি গড়ে মাত্র ২০-এর অধিক রান তুলেছিলেন জ্যাক সিডল। কিন্তু, ১৯২৬-২৭ মৌসুমে বর্ডারের বিপক্ষে নিজস্ব প্রথম সেঞ্চুরির সন্ধান পান। দুই খেলার পর অরেঞ্জ ফ্রি স্টেটের বিপক্ষে দূর্দান্ত খেলা উপহার দেন। প্রথম উইকেট জুটিতে জন নিকোলসনের সাথে ৪২৪ রানের জুটি গড়েছিলেন। অদ্যাবধি তাদের ঐ রেকর্ডটি নাটালের পক্ষেসহ দক্ষিণ আফ্রিকান প্রথম-শ্রেণীর ক্রিকেটে টিকে রয়েছে স্ব-মহিমায়। ১৭৪ রান তুলে জ্যাক সিডল আউট হলে এ জুটি ভেঙ্গে যায়; নিকোলসন ২৫২ রানে অপরাজিত থাকেন।

পরের বছর তুলনামূলকভাবে তেমন ভালো খেলা উপহার দেননি। তাসত্ত্বেও অরেঞ্জ ফ্রি স্টেটের বিপক্ষে নিজস্ব দ্বিতীয় সেঞ্চুরি করেন।

প্রথম-শ্রেণীর ক্রিকেট
অস্ট্রেলিয়ার মুখোমুখি
ইংল্যান্ড গমন
অবসর